CELEX: C2007/199/03
Language: sl
Date: 2007-08-25 00:00:00
Title: Zadeva C-235/04: Sodba Sodišča (drugi senat) z dne 28. junija 2007 – Komisija Evropskih skupnosti proti Kraljevini Španiji (Neizpolnitev obveznosti države – Direktiva 79/409/EGS – Ohranjanje prostoživečih ptic – Posebna območja varstva – IBA 98 – Vrednost – Kakovost podatkov – Merila – Prosta presoja – Očitna nezadostnost razvrstitve glede na število in velikost)

25.8.2007   
            
            
               SL
            
            
               Uradni list Evropske unije
            
            
               C 199/2
            
         Sodba Sodišča (drugi senat) z dne 28. junija 2007 – Komisija Evropskih skupnosti proti Kraljevini Španiji
   (Zadeva C-235/04) (1)
   
   (Neizpolnitev obveznosti države - Direktiva 79/409/EGS - Ohranjanje prostoživečih ptic - Posebna območja varstva - IBA 98 - Vrednost - Kakovost podatkov - Merila - Prosta presoja - Očitna nezadostnost razvrstitve glede na število in velikost)
   (2007/C 199/03)
   Jezik postopka: španščina
   Stranki
   
      Tožeča stranka: Komisija Evropskih skupnosti (zastopnika: M. van Beek in G. Valero Jordana, zastopnika)
   
      Tožena stranka: Kraljevina Španija (zastopnik: N. Díaz Abad, zastopnik)
   Predmet
   Neizpolnitev obveznosti države – Kršitev člena 4(1) in (2) Direktive Sveta 79/409/EGS z dne 2. aprila 1979 o ohranjanju prosto živečih ptic (UL L 103, str. 1) – Nedoločitev najbolj primernih območij kot posebnih območij varstva za ohranjanje vrst iz Priloge I k Direktivi in selitvenih vrst.
   Izrek
   
               1)
            
            
               Kraljevina Španija s tem, ko glede na velikost ni razvrstila dovolj ozemelj kot posebna območja varstva za ptice v avtonomnih skupnostih Andaluzija, Baleari, Kanarski otoki in glede na število dovolj ozemelj v avtonomnih skupnostih Andaluzija, Baleari, Kanarski otoki, Kastilja-La Mancha, Katalonija, Galicija in Valencia, da bi zagotovila varstvo vseh vrst ptic, naštetih v Prilogi I k Direktivi Sveta 79/409/EGS z dne 2. aprila 1979 o ohranjanju prosto živečih ptic, kot je bila spremenjena predvsem z Direktivo Komisije 97/49/ES z dne 29. julija 1997, kot tudi vseh selitvenih vrst, ki niso navedene v tej prilogi, ni izpolnila obveznosti iz člena 4(1) in (2) Direktive 79/409, kot je bila spremenjena.
            
         
               2)
            
            
               V preostalem se tožba zavrne.
            
         
               3)
            
            
               Kraljevini Španiji se naloži plačilo stroškov.
            
         
      (1)  UL C 201, 7.8.2004.